આવા આક્ષેપોમાં અને એવા ગેરવર્તનમાં નવાઈ કશી નથી. આવું અમેરિકામાં જ થાય છે તેવુંયે બિલકુલ નથી. અમેરિકામાં કે ભારતમાં કે બીજા કોઈ દેશમાં કે કોઈ ધંધામાં કે ટ્રેનમાં બસમાં, કોઈ અસહાય યુવતી પંજામાં સપડાય પછી... અને તેના માટે શાણા ગુજરાતીઓએ કહેવત પણ બનાવી લીધી છે કે ભઈ એ તો ધોતિયામાં બધા નાસ્માગા. જે મહિલા ઉપર દુષ્કર્મ થાય કે જુલ્મી વહેવાર થાય તે પોતાના કપાળને, તકદીરને કોસીને બેસી રહે છે, જાહેરમાં પોતાની ઇજ્જત લૂંટાયાની વાત કરવામાં અબતત્ત નામોશી લાગે છે. પોલીસમાં ફરિયાદ કરવા જતાં ખુદ પોલીસ તેને વપરાયેલો માલ સમજીને સ્વચ્છંદે ફરી ફરી વાપરે છે. કદીક ફરિયાદ નોંધાય તો પણ ગુનેગારનો ગુનો પુરવાર કરવાનું લગભગ અસંભવ થઈ જાય છે. છેડતી, રંજાડ, દુષ્કર્મ કે યુવતીના શરીર ઉપર લોલુપ હાથ ફેરવવો આંખ મીંચકારીને, કોણી મારીને હસી પડવાનો વિષય થઈ ગયો છે.